stanford-oval/wikipedia huggingface dataset:
Soledade

Soledaden sijainti
Puisto Soledadessa
Soledade on noin 25 000 asukkaan kaupunki eteläisessä Brasiliassa, Rio Grande do Sulin osavaltiossa.
Kaupunki tunnetaan lempinimellä Capital das Pedras Preciosas, eli suomeksi Kallisarvoisten kivien pääkaupunki.  Suuri osa maailman ametistivaroista onkin kaupungin läheisyydessä ja suurin osa Soledaden tehtaista on keskittynyt ametistien jalostukseen ja vientiin. Ehkä tunnetuin soledadelainen on Brasilian maajoukkueeseenkin edennyt jalkapalloilija Fábio Rochemback.
Sotavallan kartano

Sotavallan kartanon siivetön tuulimylly vuonna 2022.
Sotavallan kartano (ruots. Såtevalla, Sotawald, Sotawalda) sijaitsee Lempäälässä Mäyhäjärven rannalla, noin viisi kilometriä Lempäälän kirkolta Valkeakoskelle johtavan ikivanhan maantien varrella. Osa tiestä linjattiin uudelleen moottoritien rakentamisen yhteydessä ja nyt kartano sijaitsee sivutieksi jääneellä vanhan maantien osalla, Sotavallantiellä.
Historiaa

Sotavalta on ollut alun perin keskiaikainen yksinäistila Ylä-Satakunnan ja Hämeen rajalla. Nimi Sotavalta on sille vakiintunut viimeistään 1300-luvulla. Ensimmäinen kirjallinen maininta on vuodelta 1439, jolloin yksi lempääläisistä ns. Davidin kapinan takuumiehistä oli ilmeisesti nimeltään Henrik Sotavalta. 1500- ja 1600-luvuilla Sotavalta oli 3–4 talon muodostama kylä, josta kihlakunnantuomari Johan Spoof muodosti kartanon 1670-luvulla yhdistämällä kaksi kylän taloista. Myöhemmin 1700-luvulla loputkin kylän taloista yhdistettiin kartanoon ja tällaisena suurtilana se säilyi aina 1920-luvun alkuun torppien lunastukseen asti.
Sotavalta on Lempäälän monista kartanoista maineikkain ja historialtaan mielenkiintoisin. Kartanon 1700-luvun alkupuolella omistanut eversti Mårten Segercrantz loi Sotavallasta yhden aikansa komeimmista suomalaisista kartanoista. Sotavallan päärakennus oli silloin ikkunaluvulla mitaten toiseksi suurin rakennus Louhisaaren kartanon jälkeen koko Turun ja Porin läänissä.
Kartanon seuraava kukoistuskausi oli toisen pitkäaikaisen isännän J.A. Sotavallan (vuoteen 1906 Richter) isännyysajan alkupuoli  1882–1918. Silloin kartanossa vierailivat ja asuivat monet aikansa kulttuuripersoonat, kuten Paavo Cajander, Bertel Gripenberg, Lauri Pohjanpää ja Frans Emil Sillanpää. Tämä vaihe päättyi, kun keväällä 1918 sisällissodan rintama muodostui Sotavallan kohdalle noin kuukaudeksi ja lähes kaikki kartanon rakennukset paloivat. Nykyinen päärakennus valmistui palaneen tilalle 1928.
Sotavalta on edelleen huomattava maanviljelystila.
Kartanon omistajat

1678-1705 kihlakunnantuomari Johan Spoof, aateloituna vuodesta 1691 Spofvenhielm
1705-1710 edellisen leski Sara Gyldenstolpe
1711-1757 eversti Mårten Enberg, aateloituna vuodesta 1718 Segercrantz, myöhemmin Segercrantz af Såtevalla
1757-1771 maaherra, kreivi Johan Georg Lillienberg
1772-1799 kornetti Fredrik von Pfaler
1800-1802 alikapteeni Jakob Wilhelm von Pfaler
1803-1831 edellisen veljenpoika vänrikki Fredrik Ferdinand von Pfaler
1832-1840 edellisen lanko kapteeni Carl Gustav Granfelt
1841-1844 edellisen serkun lanko kamarineuvos Johan Henrik Nordensvan
1845-1863 edellisen langon poika Carl August Granfelt
1864-1882 edellisen vaimon pikkuserkku Johan Gustaf Richter
1882-1935 Johan August Richter, vuodesta 1906 Sotavalta
1935-1942 Impi Sotavalta ja Viena Aaltio, s. Sotavalta
1942-1954 Viena Aaltio
1954-1993 agronomi, kansanedustaja Sampsa Aaltio
1993- agrologi Minna Aaltio
Aiheesta muualla

Aaltio E.A.:	Koivistonjärven kuivaus Lempäälässä. Tampere tutkimuksia ja kuvauksia IV. Tampere 1970.
Aaltio E.A.:	Mårten Segercrantz Sotavallan isäntänä. Hämeenmaa IX. Hämeenlinna 1957.
Anero Eeva:	Elämää Sotavallan ja Lopen kartanoissa Sillanpään kotiopettajakaudella. Tammerkoski 5/1987 ss. 19-22.
Arajärvi Kirsti: Lempäälän historia. Tampere 1959.
Siiri Välimaa

| Henkilötiedot |
| --- | --- | --- | --- |
Syntymäaika: 14. huhtikuuta 1990 (ikä 34)
Syntymäpaikka: Rauma,  Suomi
Pelipaikka: Maalivahti
Seura
Seura:  TPS
Junioriseurat
1997–2006:  Pallo-Iirot
Seurat
| Vuodet | Seura | O | (M) |
| 2007–2008 |  Pallo-Iirot | – | (–) |
| 2009–2013 |  NiceFutis | 68 | (0) |
| 2014–2016 |  Kolbotn IL | – | (–) |
| 2017–2018 |  IK Grand Bodø | – | (–) |
| 2019– |  TPS | 2 | (0) |
Maajoukkue
| 2017– |  Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 26. huhtikuuta 2019.  Maajoukkueuran tilastot päivitetty 26. huhtikuuta 2019.
Siiri Välimaa (s. 14. huhtikuuta 1990 Rauma) on suomalainen jalkapalloilija ja jalkapallovalmentaja. Hän nousi Kansallisessa Liigassa pelaavan Turun Palloseuran päävalmentajaksi heinäkuussa 2023 Akusti Salosen erottua tehtävästä.
Ura

Välimaan kasvattajaseura on raumalainen Pallo-Iirot. Hän pelasi aluksi puolustajan paikalla, kunnes 16-vuotiaana siirtyi maalivahdiksi. Vuosina 2009–2013 Välimaa edusti Naisten Liigassa pelaavaa porilaista NiceFutista. Kauden 2012 jälkeen hän oli viikon ajan Ruotsin Damallsvenskanissa pelanneen Djurgårdens IF:n testissä. Siirto kuitenkin kariutui seuran pudottua pääsarjasta ja Välimaa solmi NiceFutiksen kanssa vuoden mittaisen jatkosopimuksen. Joulukuussa 2013 Välimaa allekirjoitti sopimuksen Kolbotn IL:n kanssa, josta hän siirtyi vuonna 2017 IK Grand Bodøn. Välimaa palasi Suomeen keväällä 2019 tehtyään sopimuksen TPS:n kanssa.
Välimaa on valittu Palloliiton Satakunnan piirin parhaaksi naispelaajaksi vuosina 2011, 2012 ja 2013.
Maajoukkue

Siiri Välimaa oli mukana Suomen joukkueessa vuoden 2013 Kypros Cupissa sekä kolmantena maalivahtina EM-kilpailuissa 2013. Hän pelasi ensimmäisen maaottelunsa 7. huhtikuuta 2017 Puolaa vastaan.
Solea

Solea tarkoittaa jotain seuraavista:
solea, ortodoksisen kirkkorakennuksen osa, koroke
Solea, entinen Kuutosten eli kuuden yhteistyöseurakunnan tiedotuslehti.
Solea, kampelakaloihin kuuluva merianturoiden suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solea”, voi hakea sivunnimihaulla, laajalla sivunnimihaulla tai tekstihaulla.
Ska-P

| Ska-P |
| --- | --- |

Tiedot
Toiminnassa:  1994–
Tyylilaji:  ska punk
Kotipaikka:   Madrid, Espanja
Laulukieli:  espanja
Jäsenet:  Pulpul, laulu, kitara   Luismi, rummut   Julio, basso   Joxemi, kitara   Pipi, laulu   Kogote, koskettimet  
Levy-yhtiö:  BMG   RCA  
Aiheesta muualla
www.ska-p.net
Infobox OKNimi-testi OK: 
Ska-P on vuonna 1994 perustettu espanjalainen ska punk -yhtye, joka laulaa espanjaksi. Yhtyettä voi kutsua poliittiseksi, sillä sanoituksiltaan se on äärivasemmistolainen, lähes anarkistinen. Ska-P on yksi Espanjan ja koko Euroopan suosituimpia SkaPunk-yhtyeitä.kenen mukaan?
Vuonna 2005 yhtye ilmoitti jäävänsä toistaiseksi tauolle yhtyeen sisäisten erimielisyyksien vuoksi.
Lokakuussa 2007 yhtyeen kotisivuilla ilmoitettiin että yhtye palaa esiintymislavoille, seuraavana vuonna he julkaisivat "Lagrimas Y Gozos" studioalbumin. Albumilta julkaistiin single "Crimen Sollicitationis", jossa kritisoitiin voimakkaasti katolista kirkkoa, johtuen Espanjassa tapahtuneista lapsiraiskauksista, johon syyllisiä ovat olleet katoliset kirkkoherrat. Media ei näistä tapauksista puhunut kovin kauan, ja yhtye uskookin katolisen kirkon "sulkeneen suut" tiedotusvälineiltä, jotta sen maine ei tahraantuisi[lähde? ]. Kappaleesta on myös tehty musiikkivideo.
Nykyinen kokoonpano

Pulpul (laulu, kitara)
Luismi (rummut)
Julio (basso)
Joxemi (kitara)
Pipi (laulu)
Kogote (koskettimet)
Diskografia > Studioalbumit

Ska-P – 1994
El vals del obrero – 1996
Eurosis – 1998
Planeta Eskoria – 2000
¡¡Que Corra La Voz!! – 2002
Lágrimas y Gozos – 2008
99% - 2013
Diskografia > Livealbumit

Incontrolable (CD+DVD) – 2004
Ska-P En Concierto (Ranska) – 2000
Diskografia > Singlet

Cannabis – 1996
Ñapa Es – 1998
Paramilitar – 1998
Planeta Eskoria – 2000
Derecho de Admisión – 2000
Crimen sollicitationis – 2008
Aiheesta muualla

Virallinen kotisivu
Virallinen kotisivu The Locos (Pipi) (Arkistoitu – Internet Archive)
Ska-P Last.fm:ssä (englanniksi)
Sole d'Europa

|  Sole d'Europa> Kappaleen tiedot |
| --- | --- |
Esittäjä(t):  Enrico Ruggeri
Säveltäjä(t):  Enrico Ruggeri
Sanoittaja(t):  Enrico Ruggeri
Euroviisutiedot
Vuosi:  1993
Maa:  Italia
Kieli:  italia
Sijoitus:  12.
Pisteet:  45
Sanat:  sanoitus
Muuta:  Kapellimestarina Vittorio Cosma
Sole d'Europa on Enrico Ruggerin esittämä kappale, jolla hän edusti Italiaa vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa kahdenneksitoista 45 pisteellä.
Solea (arkkitehtuuri)

Marmorinen solea Moni Arkadioun kirkossa Kreetalla.
Solea (hepr. ‏sollia‎,  kasa, kumpu; lat. solium, valtaistuin; kreik. σολέας, soleas; ven. солея, soleja) on pieni koroke  kirkon etuosassa ikonostaasin edessä.
Seeprapreussinahven

| Seeprapreussinahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Koralliahvenet Pomacentridae
Suku::  Dascyllus
Laji::  aruanus
Kaksiosainen nimi
 Dascyllus aruanus  (Linnaeus, 1758) 
Katso myös
   Seeprapreussinahven Wikispeciesissä   Seeprapreussinahven Commonsissa 
Infobox OKNimi-testi OKIUCN-testi OK: 
Seeprapreussinahven (Dascyllus aruanus) on koralliahveniin kuuluva kala.
Koko ja ulkonäkö

Seeprapreussinahven kasvaa noin 7 cm pitkäksi. Siinä on kolme mustaa pystyraitaa.
Alkuperä

Seeprapreussinahven elää luonnossa Indopasifisella merialueella.
Käyttäytyminen

Nuoret seeprapreussinahvenet piileksivät korallisen suojissa ja viihtyvät ryhmässä, mutta aikuiset yksilöt ovat aggressiivisia etenkin lajitovereita kohtaan.
Ravinto

Seeprapreussinahvenet syövät luonnossa pieniä katkarapuja, mutta oppivat syömään liha- ja leväpitoista akvaariokalanruokaa.
Aiheesta muualla

Dascyllus aruanus (peilipalvelin) FishBase. Froese, R. & Pauly, D. (toim.). (englanniksi)
Sigurd Stenius

Steniuksen perhehauta Sigurd Steniuksen puistossa Munkkiniemessä.
Carl Sigurd Stenius (10. toukokuuta 1878 Helsinki – 6. toukokuuta 1969 Helsinki) oli suomalainen filosofian maisteri ja toimitusjohtaja. Hän oli keskeisessä asemassa Helsingin Munkkiniemen kaupunginosan rakentamisessa.
Elämä

Steniuksen vanhemmat olivat kauppapuutarhuri, Haagan huvilakaupungin perustaja Mårten Gabriel Stenius ja Olga Emilia Brander. Hän pääsi ylioppilaaksi 1895 (Nya svenska läroverket i Helsingfors) ja valmistui filosofian kandidaatiksi ja maisteriksi Helsingin yliopistosta vuonna 1900.
Stenius toimi Helsingin maanviljelys- ja kauppakemian laboratorion assistenttina 1900–1902 ja hydrografis-biologisen kommission assistenttina 1902–1908. Hän toimi sitten maanmyyntiyhtiö Aktiebolaget M.G. Steniuksen toimitusjohtajana vuodesta 1908 alkaen. Tämä yhtiö osti vuonna 1910 suurimman osan Munkkiniemen kartanon maa-alueista kartanon omistaneelta kenraali Georg Edvard Ramsayltä ja tilasi omistamilleen maa-alueille arkkitehti Eliel Saariselta vuonna 1915 valmistuneen kunnianhimoisen Munkkiniemi–Haaga-suunnitelman, josta toteutui kuitenkin vain pieni osa. Stenius-yhtiön maille perustettiin 1920 Huopalahden kunta, josta erotettiin 1923 Haagan kauppala. Molemmat liitettiin Helsinkiin 1946. Stenius oli M. G. Stenius-yhtiön toimitusjohtajana aina vuoteen 1938 saakka, jolloin Helsingin kaupunki osti yhtiön osakkeet.
Stenius oli Helsingin pitäjän kunnanvaltuuston varapuheenjohtajana 1908–1916, Huopalahden kunnallislautakunnan puheenjohtajana 1920–1924 ja Huopalahden kunnanvaltuutettuna 1925–1936. Hän oli myös Huopalahden seurakunnan kirkkoneuvoston ja kirkkovaltuuston jäsenenä.
Yksityiselämä

Stenius oli naimisissa 1910–1924 filosofian maisteri Sigrid Helene Danielssonin (k. 1924) ja vuodesta 1927 Svea Söderströmin kanssa.
Sigurd Steniuksen ja hänen vaimojensa hauta sijaitsee Sigurd Steniuksen puistossa Munkkiniemessä.
Teoksia

Ein Versuch zur Untersuchung der hydrographischen Veraenderungen in der nordlichen Ostsee sowie im Finnischen und Bottnischen Meerbusen : vorlaeufige Mitteilung ; Graphische Berechnung von [sigma][sub t] aus t und [sigma][sub o]. A. F. Høst & Søn, Copenhague 1905
Två föredrag : Byggnadsverksamhetens ordnande enligt N. Förordningen av den 15 juni 1898 angående ordnande i särskilda fall av samhällen på landsbygden med sammanträngd befolkning (Sigurd Stenius) ; Egnahem-studier i en engelsk trädgårdsstad (Gustaf Strengell). Publikationer / Föreningen för främjande af allmännyttig byggnadsverksamhet 4. Helsingfors 1912
Den kommunala självstyrelsens påbyggande ; kirj. Eric von Rettig ja Sigurd Stenius. Meddelande / Nylands svenska landskommuners kommunala centralbyrå 5. Helsingfors 1919
Finlands svenska landskommuners förbund r.f. 1926-1946 : minnesteckning med anledning av förbundets 20 års jubileum. Helsingfors 1946
Boken om Drumsö : på uppdrag av samhällsfullmäktige. Drumsö stiftelse, Helsingfors 1947, suomeksi nimellä Lauttasaaren kirja. Lauttasaaren säätiö, Helsinki 1948
Hoplaks församlings historia 1917-1947. Hoplaks församling, Helsingfors 1949, suomeksi nimellä Huopalahden seurakunnan historia 1917-1947 ; kirjoittaneet Sigurd Stenius ym. Huopalahden seurakunta, Helsinki 1948
St Peter's College (Auckland)

St Peter's College, Bro O'Driscoll Building (1939, additions 1944)
St Peter's College on vain pojille tarkoitettu koulu Aucklandissa, Uudessa-Seelannissa. Opetusta siellä annetaan 7-13 -vuotiaille. Koulu on yksi Uuden-Seelannin laajimpia. Se on vuonna 1939 perustettu ja sen motto on To Love and To Serve (Amare et Servire).
Aiheesta muualla

www.st-peters.school.nz (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Seeprasiipisimppu

| Seeprasiipisimppu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Alalahko::  Scorpaenoidei
Heimo::  Skorpionisimput Scorpaenidae
Suku::  Dendrochirus
Laji::  zebra
Kaksiosainen nimi
 Dendrochirus zebra  (Cuvier, 1829) 
Katso myös
   Seeprasiipisimppu Wikispeciesissä   Seeprasiipisimppu Commonsissa 
Infobox OKNimi-testi OKIUCN-testi OK: 
Seeprasiipisimppu (Dendrochirus zebra) on erikoisen muotoinen kala, yksi meriakvaarioiden yleisimpiä simppukaloja. Sen eväruodoissa on myrkkyä ja sen pisto aiheuttaa ampiaisen pistoa muistuttavan reaktion. Herkillä ihmisillä reaktio voi aiheuttaa sairaalahoitoa vaativia oireita. Seeprasiipisimppu käyttää myrkkyä itsensä puolustamiseen suuntaamalla selkäruotonsa hyökkääjää kohti. Tästä syystä kalan käsittelemisessä on noudatettava tarkkaavaisuutta.
Ulkonäkö ja koko

Seeprasiipisimppu kasvaa noin 20-25 cm pitkäksi. Sen vartalossa on leveitä tummia ja vaaleita raitoja, ja erityisenä lajituntomerkkinä tumma läikkä kiduskannen alaosassa. Evien huntumainen verkko ulottuu melkein eväruotojen kärkiin asti toisin kuin siipisimpulla. Kokonsa puolesta seeprasiipisimppu pärjää noin 300-litraisessa akvaariossa, jossa on syytä olla tehokas suodatus.
Alkuperä

Seeprasiipisimppu on kotoisin Indopasifiselta merialueelta: Itä-Afrikan ja Samoan väliltä.
Käyttäytyminen

Seeprasiipisimppua voi pitää riutta-akvaariossa, koska se ei koske koralleihin. Sitä ei voi kuitenkaan pitää kovin pienten kalojen tai katkarapujen kanssa, koska ne kuuluvat simpun luontaiseen ravintoon. Akvaario-olosuhteissa tämän voi ehkäistä ruokkimalla simppua säännöllisesti ja monipuolisesti. Kala tarvitsee paljon piilopaikkoja, ja on yleensä akvaario-oloissa hämäräaktiivinen.
Ravinto

Seeprasiipisimppu syö luonnossa eläviä, itseään pienempiä kaloja ja äyriäisiä. Akvaario-olosuhteissa seeprasiipisimpun ruokintaan on kiinnitettävä erityistä huomiota, sillä ne eivät helposti opi syömään korvaavaa ruokaa. Tämän opittuaan ne syövät monipuolisesti akvaariokaloille tarkoitettuja pakasteruokia joita on suositeltavaa ruokkia pihdeillä.
Aiheesta muualla

Dendrochirus zebra (peilipalvelin) FishBase. Froese, R. & Pauly, D. (toim.). (englanniksi)
Kasvokuva jossa näkyy poskiläikkä
Siviä Heinämaa

Siviä Signe Maria Heinämaa, sukunimi aik. Hermansson  (15. lokakuuta 1877 Perniö – 14. tammikuuta 1949 Helsinki ) oli suomalainen kansakoulunopettaja ja lastenkirjailija. Hänen veljenpoikansa tyttäriä ovat kirjailija Anna Heinämaa ja filosofi Sara Heinämaa, ja hänen sisarensa on opettaja Alli Heinämaa.
Heinämaa toimi Heinolan opettajaseminaarin harjoituskoulussa kansakoulun alaluokkien opettajana ja opettajankouluttajana vuosina 1908–1944. Hän kirjoitti useita alakoulun oppikirjoja ja lapsille tarkoitettuja uskonnollisia kirjoja.
Teoksia

Risto Roopenpojan ihmeellinen elämä ;  Suomen lapsille mukaillut Siviä Heinämaa. Valistuksen lasten kirjasto n:o 5.       Valistus, Helsinki 1911, 5. painos 1924, 10. painos 1935, 17. painos 1950, 30. painos 1969
Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 1 : Ensimmäinen kouluvuosi.      Valistus 1915
Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 2 : Toinen kouluvuosi.      Valistus 1917
Lapsen usko : valmisteita alakansakoulun, kiertokoulun y.m. alkukoulujen uskonnonopetusta varten.    2. painos Valistus 1922, 7. painos 1949
Aapinen.     2. painos WSOY 1929, 8. painos 1935
Raamatun kertomuksia lapsille : alakansakouluja varten. Kertomukset järjestetyt tekijän ohjekirjassa "Lapsen usko" esitetyn suunnitelman mukaan.     Valistus 1930, 3. painoksesta 1934 lähtien nimellä Raamatun kertomuksia lapsille : alakansakouluja ja pyhäkouluja varten, 8. painos 1938, 12. painos 1941, 24. painos 1959
Lasten virsikirja : alkuopetusta ja koteja varten ; toim. Siviä Heinämaa.       WSOY 1931
Laskuaapinen ; tekijät  Nestor Ojala, Siviä Heinämaa ; kuvittanut Rudolf Koivu.      WSOY 1933, 2. painos 1937, 3. painos 1942
SpongeBob SquarePants: Creature from the Krusty Krab

| SpongeBob SquarePants: Creature from the Krusty Krab |
| --- | --- |

Kehittäjä:  Blitz Games
Julkaisija:  THQ
Jakelija:  Nintendo eShop
Julkaistu:  2006
Lajityyppi:  toimintaseikkailupeli ja tasohyppely
Pelimuoto:  yksinpeli
Alusta:  Nintendo DS, Game Boy Advance, Wii, PlayStation 2 ja Nintendo GameCube
Jakelumuoto:  Digitaalinen lataus
Lisää peliartikkeleitaVideopelien teemasivulla
SpongeBob SquarePants: Creature from the Krusty Krab on THQ:n vuonna 2006 julkaisema tasohyppely- ja toimintaseikkailupeli, joka perustuu televisiosarjaan Paavo Pesusieni.
Peli julkaistiin alustoille: Microsoft Windows, Nintendo GameCube, PlayStation 2 (PS2), Game Boy Advance (GBA), Nintendo DS ja Wii.
Pelissä seikkaillaan unimaailmassa, jolloin Paavo Pesusieni, Patrik Tähtönen ja Plankton kuvittelevat Tangalan erilaisuudesta.
Ääninäyttelijät

| 0 | 1 | 2 |
| --- | --- | --- |
|  Tom Kenny  | … |  Paavo Pesusieni, ranskalainen kertoja, Kari  |
|  Bill Fagerbakke  | … |  Patrik  |
|  Jill Talley  | … |  Kaarina  |
|  Dee Bradley Baker  | … |  Vanha Herra Jokinen  |
|  Mary Jo Catlett  | … |  rouva Pöhö  |
Aiheesta muualla

Kotisivu
Paavo Pesusieni
| --- | --- |
Hahmot::  Paavo Pesusieni | Patrik Tähtönen | Jalmari Kalmari | Einari Rapu | Santa-Sanna | Sulevi Plankton | Kaarina | Rouva Pöhö | Helmi Rapu | Merenneitomies ja Merirokkopoika | Luettelo Paavo Pesusieni -hahmoista
Luettelot::  Luettelo televisiosarjan Paavo Pesusieni jaksoista
Tuotantokaudet::   1  2  3  4  5  6  7  8  9  10  11  12  13  KPL1  PTS1 
Televisiosarjat::  Paavo Pesusieni | Korallileiri: Paavon lapsuusvuodet | Patrik Tähtönen Show
Elokuvat::  Paavo Pesusieni – elokuva (2004) | Paavo Pesusieni kuivalla maalla (2015) | Paavo Pesusieni vapaalla jalalla (2020) | Paavo Pesusieni ja Santa-Sanna pelastavat Tangalan (2024)
Videopelit::  Atlantis SquarePantis | Battle for Bikini Bottom | Creature from the Krusty Krab | Employee of the Month  | Globs of Doom | Legend of the Lost Spatula | Lights, Camera, Pants! | The SpongeBob SquarePants Movie | Operation Krabby Patty | Revenge of the Flying Dutchman | SuperSponge | The Yellow Avenger | Unite! | Battle for Volcano Island | Freeze Frame Frenzy | Attack of the Toybots | Nicktoons Racing | Underpants Slam
Diskografia::  Original Theme Highlights | The SpongeBob SquarePants Movie | The Yellow Album | The Best Day Ever
Stepanoz III

Stepanoz III (georg. სტეფანოზ III) oli Iberian (eli Georgian itäosan Kartlin) ruhtinas guaramidi-dynastiasta vuosina 779/780–786.
Kalifi nosti Stepanozin Iberian valtaistuimelle Stepanozin enon Nersen tilalle. Nerse oli kapinoinut arabivaltaa vastaan. Vuonna 786, kun Nersen kristinuskoon kääntynyt arabipalvelija Abo joutui marttyyriksi, Nersestä tai Stepanozista ei enää ollut mitään merkkejä. Guaramidien valta päättyi lopullisesti.
St Patrick's Athletic FC

St Patrick’s Athletic Football Club (iiriksi Cumann Peile Lúthchleas Phádraig Naofa) on jalkapalloseura Dublinista. Seura pelaa Irlannin korkeimmalla sarjatasolla League of Ireland Premier Divisionissa. Irlannin mestaruuden seura on voittanut kahdeksan kertaa, joista ensimmäinen tapahtui kaudella 1951–52 ja viimeisin vuonna 2013. FAI Cupin St Patrick’s Athletic on voittanut kolmesti: 1958–59, 1960–61, 2014, 2021, 2023.
Aiheesta muualla

Kuvia tai muita tiedostoja aiheesta St Patrick's Athletic FC Wikimedia Commonsissa
Snakefish

| Snakefish Deep Turtle |
| --- | --- | --- |

EP-levyn tiedot
 Äänitetty : 26.–28. huhtikuuta 1992, SoundDoctor Studios, Pori
 Julkaistu: 1992
 Formaatti: 7"
 Tyylilaji: hardcore punk
 Kesto: 10.51
 Levy-yhtiö: Bad Vugum
Deep Turtlen muut julkaisut
| Deep Turtle 1991 | Snakefish 1992 | Satanus Uranus Tetanus 1993 |
Snakefish on vuonna 1992 ilmestynyt Deep Turtle -yhtyeen toinen EP-levy. Sen kappaleet ovat mukana myös vuoden 1996 kokoelma-albumilla Rip-Off Dokumento.
Muusikot

Pentti Dassum – kitara, laulu
Tapio Laxström – basso
Mikko Erjossaari – rummut
Kappaleet

Arbean – 2.05
Eko'arak – 3.50
Choclopolka! – 0.59
Riola – 3.57
St Vincent de Paulin katedraali

| St Vincent de Paulin katedraali Cathédrale Saint-Vincent-de-Paul de Tunis |
| --- | --- |

Sijainti:  Tunis, Tunisia
Koordinaatit:  36°48′0″N, 10°10′44″E
Kirkkokunta:  Roomalaiskatolinen
Rakentamisvuosi:  1893-1897
Suunnittelija:  L. Bonnet-Labranche
Tyylisuunta:  maurilainen gotiikka bysantti
Lisää rakennusartikkeleitaArkkitehtuurin teemasivulla
Infobox OKNimi-testi OK: 
St Vincent de Paulin katedraali on katolinen kirkko Tunisissa Tunisiassa. Linna on nimetty pappi Vincent de Paulin mukaan. Bonnet-Labranchein suunnittelema kirkko valmistui vuonna 1897. Seurakunnalla oli vaikeuksia sen rahoittamisessa, joten tornit päätettiin rakentaa vasta 1910. Julkisivu muistuttaa Victor Baltardin suunnittelemaa Saint Augustinin kirkkoa Pariisissa, kun taas torneissa on vaikutteita Montmartren Sacré-Coeurin kirkosta.
Katedraalin arkkitehtuuri on omaperäinen yhdistelmä maurien, gotiikan ja bysantin tyylejä.
Aiheesta muualla

Kuvia tai muita tiedostoja aiheesta St Vincent de Paulin katedraali Wikimedia Commonsissa